|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Odluke o izmjenama Odluke o ustrojstvu i djelokrugu** **upravnih tijela Koprivničko-križevačke županije** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****12. svibnja 2020.** | **Završetak savjetovanja** **10. lipnja 2020.** |

RAZLOG DONOŠENJA

|  |
| --- |
| Razlog donošenja Nacrta prijedloga Odluke o izmjenama Odluke o ustrojstvu i djelokrugu upravnih tijela Koprivničko-križevačke županije je usklađenje s pozitivnim propisima Republike Hrvatske.Dana 2. svibnja 2020. godine stupio je na snagu Zakon o neprocijenjenom građevinskom zemljištu („Narodne novine“, broj 50/20.) (dalje u tekstu: Zakon). Člancima 36. i 37. Zakona utvrđeno je da upravno tijelo nadležno za poslove prostornoga uređenja kao i upravno tijelo nadležno za imovinskopravne poslove, na dan njegovog stupanja na snagu, moraju obustaviti postupke koje vode na temelju članaka 27. i 28. Zakona o turističkom i ostalom građevinskom zemljištu neprocijenjenom u postupku pretvorbe i privatizacije („Narodne novine“, broj 92/10.),  a originalna dokumentacija iz predmeta se po izvršnosti rješenja o obustavi postupka vraća stranci, odnosno dostavlja ministarstvu nadležnom za državnu imovinu. Slijedom opisanog upravna tijela Koprivničko-križevačke županije, Upravni odjel za prostorno uređenje, gradnju, zaštitu okoliša i zaštitu prirode te Upravni odjel za opću upravu i imovinska prava, nisu više nadležna za vođenje upravnih i neupravnih postupaka, sukladno Zakonu o neprocijenjenom građevinskom zemljištu („Narodne novine“, broj 50/20.), stoga je u Odluci o ustrojstvu i djelokrugu upravnih tijeka Koprivničko-križevačke županije („Službeni glasnik Koprivničko-križevačke županije“, broj 18/19.) potrebno brisati:* u članku 9. stavku 3. točku 2. koja glasi: „*2. utvrđivanje prava vlasništva na turističkom i ostalom građevinskom zemljištu neprocijenjenom u postupku pretvorbe i privatizacije,*“ i
* u članku 12. stavku 2. točku 8. koja glasi: „*8. donošenje i zemljišnoknjižnu provedbu posebnih rješenja o utvrđivanju predmeta prava vlasništva na turističkom i ostalom građevinskom zemljištu neprocijenjenom u postupku pretvorbe i privatizacije,*“.

  |

Pozivamo predstavnike javnosti da najkasnije do 10. lipnja 2020. godine dostave svoje komentare na NacrtOdluke o izmjenama Odluke o ustrojstvu i djelokrugu upravnih tijela Koprivničko-križevačke županije putem Obrasca za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjenama Odluke o ustrojstvu i djelokrugu upravnih tijela Koprivničko-križevačke županije.

KLASA: 011-04/20-01/8

URBROJ: 2137/1-02/03-20-1

Koprivnica, 11. svibnja 2020.